
ЧӐВАШ РЕСПУБЛИКИН 
САККУНӖ

"ЧӐВАШ РЕСПУБЛИКИНЧЕ ГРАЖДАНСЕН СЫВЛӐХНЕ СЫХЛАССИ ҪИНЧЕН" САККУННЕ УЛШӐНУСЕМ КӖРТЕССИ ҪИНЧЕН

Чӑваш Республикин Патшалӑх Канашӗ

йышӑннӑ

1 статья
Чӑваш Республикин "Чӑваш Республикинче граждансен сывлӑхне сыхласси ҫинчен" 2012 ҫулхи юпа уйӑхӗн 3-мӗшӗнчи 59 №-лӗ саккунне ("Республика" хаҫат, 2012, юпа уйӑхӗн 5-мӗшӗ; Чӑваш Республикин Саккунӗсен пуххи, 2013, 5, 10 №-сем; 2014, 12 №; 2016, 10 №; 2017, 2, 9 №-сем; "Республика" хаҫат, 2017, раштав уйӑхӗн 27-мӗшӗ; 2018, ҫӗртме уйӑхӗн 27-мӗшӗ, юпа уйӑхӗн 31-мӗшӗ; 2019, пуш уйӑхӗн 13-мӗшӗ; 2020, ака уйӑхӗн 29-мӗшӗ) ҫакӑн пек улшӑнусем кӗртес:
1) 6 статьян 6-мӗш пунктӗнче "панӑ" сӑмаха "уйӑрса панӑ" сӑмахсемпе улӑштарас;
2) 8 статьяра:
а) 1-мӗш пайра:
ҫакӑн пек ҫырса 104-мӗш пункт хушса хурас:
"104) эмел препарачӗсене, медицина япалисене тата сиплӗхлӗ апат-ҫимӗҫӗн ятарлӑ продукчӗсене федераци бюджечӗн тата Раҫҫей Федерацийӗн субъекчӗсен бюджечӗсен бюджет укҫи-тенки шучӗпе тивӗҫме пултаракан граждансен федераци регистрӗн регионти пайне тытса пырасси тата унта упранакан сведенисене Раҫҫей Федерацийӗн Правительстви палӑртнӑ йӗркепе федерацин ӗҫ тӑвакан влаҫӗн полномочиллӗ органне вӑхӑтра тӑратасси;";
11-мӗш пунктра "(наркотик пур эмел препарачӗсемсӗр тата психотроплӑ эмел препарачӗсемсӗр пуҫне)" сӑмахсене кӑларса пӑрахас;
ӑ) 2-мӗш пайӑн 1-мӗш пунктӗнче "лицензисен дубликачӗсене тата лицензисен копийӗсене" сӑмахсене "лицензисен реестрӗнчен ҫырса илнисене" сӑмахсемпе улӑштарас, "панӑ" сӑмаха "уйӑрса панӑ" сӑмахсемпе улӑштарас;
3) 12 статьян 2-мӗш пайӗн 5-мӗш пунктне ", Федерацин "Эмел хатӗрӗсен ҫавӑрӑнӑшӗ ҫинчен" 2010 ҫулхи ака уйӑхӗн 12-мӗшӗнчи 61-ФЗ №-лӗ саккунӗпе килӗшӳллӗн пурнӑҫри чи кирлӗ тата чи пӗлтерӗшлӗ эмелсен Раҫҫей Федерацийӗн Правительстви ҫирӗплетнӗ переченӗнче пӑхса хӑварнӑ калӑпӑшран ытла мар туса хунӑ" сӑмахсем хушса хурас.

2 статья
1. Ҫак Саккун, ҫак Саккунӑн 1 статйин 1-мӗш пункчӗсӗр тата 2-мӗш пункчӗн "ӑ" ҫум пункчӗсӗр пуҫне, ӑна официаллӑ йӗркепе пичетлесе кӑларнӑ кун хыҫҫӑн вунӑ кун иртсен вӑя кӗрет.
2. Ҫак Саккунӑн 1 статйин 1-мӗш пункчӗ тата 2-мӗш пункчӗн "ӑ" ҫум пункчӗ 2021 ҫулхи кӑрлач уйӑхӗн 1-мӗшӗнчен пуҫласа вӑя кӗреҫҫӗ. 

